《久雨即景》
清代·梁德绳

半月溟濛雨未晴，閒阶如绣绿苔生。亚枝花蕊寒犹禁，出谷莺簧啭尚轻。

压树黑云飞不起，栖檐冻雀喑无声。屏山徙倚春游寂，拨尽炉烟梦亦清。

作者简介：（1771—1847）清浙江钱塘人，字楚生。工部右侍郎梁敦书女，兵部主事许濂妻。性耽吟咏，兼工书画，曾续成陈端生所撰弹词《再生缘》，有《古春轩诗钞》。